पीएम मोदी आज 'मतुआ धर्म महा मेला 2022' को वीडियो कांफ्रेंस के जरिए संबोधित करेंगे
प्रधानमंत्री कार्यालय (पीएमओ) द्वारा जारी बयान में कहा गया कि ठाकुर ने स्वतंत्रता से पहले अविभाजित बंगाल में अपना पूरा जीवन वंचितों, दबे कुचले लोगों की बेहतरी के लिए समर्पित किया। उनके द्वारा अब के बांग्लादेश स्थित ओरकांडी में वर्ष 1860 में शुरू सामाजिक और धार्मिक आंदोलन से मतुआ धर्म की स्थापना हुई।
नई दिल्ली। प्रधानमंत्री नरेंद्र मोदी पश्चिम बंगाल के श्रीधाम ठाकुरनगर में मतुआ समुदाय की प्रख्यात हस्ति श्री श्री हरिचंद ठाकुर की 211 जयंती पर आयोजित ‘ मतुआ धर्म महा मेला’ को आज यानी मंगलवार को वीडियो कांफ्रेंस के जरिये संबोधित करेंगे। प्रधानमंत्री कार्यालय (पीएमओ) द्वारा जारी बयान में कहा गया कि ठाकुर ने स्वतंत्रता से पहले अविभाजित बंगाल में अपना पूरा जीवन वंचितों, दबे कुचले लोगों की बेहतरी के लिए समर्पित किया। उनके द्वारा अब के बांग्लादेश स्थित ओरकांडी में वर्ष 1860 में शुरू सामाजिक और धार्मिक आंदोलन से मतुआ धर्म की स्थापना हुई। बता दें कि, अखिल भारतीय मतुआ महासंघ ने ‘मतुआ धर्म महा मेला-2022’का आयोजन 29 मार्च से पांच अप्रैल के बीच किया है। मोदी ने ट्वीट कर रेखांकित किया कि वर्ष 2019 में उन्हें ठाकुरनगर जाने का मौका मिला। उन्होंने कहा, ‘‘मैं इस यात्रा को कभी नहीं भूल सकता है। यह बहुत विशेष थी कि बोरो मां बिनापानी ठाकुर का आशीर्वाद मिला।’’ प्रधानमंत्री ने इसके साथ ही पिछले साल बांग्लादेश यात्रा के दौरान ओराकांडी ठाकुरबाड़ी में दिए भाषण का लिंक भी साझा किया है।